Document ID: 32004D0560

ΑΠΌΦΑΣΗ ΤΗΣ ΕΠΙΤΡΟΠΉΣ
της 18ης Ιουνίου 2004
που καταρτίζει τον κατάλογο των περιοχών της Κύπρου οι οποίες είναι επιλέξιμες για το στόχο 2 των Διαρθρωτικών Ταμείων για την περίοδο 2004 έως 2006
[κοινοποιηθείσα υπό τον αριθμό Ε(2004) 2123]
(Το κείμενο στην ελληνική γλώσσα είναι το μόνο αυθεντικό)
(2004/560/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999 περί γενικών διατάξεων για τα Διαρθρωτικά Ταμεία (1), και ιδίως το άρθρο 4 παράγραφος 4,
Αφού συμβουλεύθηκε την επιτροπή ανάπτυξης και μεταλλαγής των περιφερειών, την επιτροπή γεωργικών διαρθρώσεων και αγροτικής ανάπτυξης και την επιτροπή διαρθρώσεων για την αλιεία και την υδατοκαλλιέργεια,
Εκτιμώντας τα ακόλουθα:
(1)
Ο στόχος 2 των Διαρθρωτικών Ταμείων έγκειται στη στήριξη της οικονομικής και κοινωνικής μεταλλαγής των περιοχών που αντιμετωπίζουν διαρθρωτικές δυσκολίες.
(2)
Η Επιτροπή και τα κράτη μέλη προσπαθούν να εξασφαλίσουν ότι η βοήθεια συγκεντρώνεται πράγματι στις περιοχές που πλήττονται βαρύτερα και στο πλέον ενδεδειγμένο γεωγραφικό επίπεδο.
(3)
Το ανώτατο όριο για τον επιλέξιμο πληθυσμό είναι 213 000 κάτοικοι, σύμφωνα με το άρθρο 4 παράγραφος 2 του κανονισμού (ΕΚ) αριθ. 1260/1999 που καθορίζει το ανώτατο όριο για την Κύπρο σε 31 % του πληθυσμού των περιφερειών NUTS II που δεν καλύπτονται από το στόχο 1.
(4)
Η Επιτροπή, βάσει των προτάσεων των κρατών μελών και σε στενή συνεννόηση με το ενδιαφερόμενο κράτος μέλος, καταρτίζει τον κατάλογο των περιοχών που είναι επιλέξιμες για το στόχο 2 λαμβάνοντας δεόντως υπόψη τις εθνικές προτεραιότητες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι περιοχές της Κύπρου που είναι επιλέξιμες για το στόχο 2 των Διαρθρωτικών Ταμείων από 1ης Μαΐου 2004 έως 31 Δεκεμβρίου 2006 απαριθμούνται στο συνημμένο παράρτημα.
Άρθρο 2
Η παρούσα απόφαση απευθύνεται στην Κυπριακή Δημοκρατία.
Βρυξέλλες, 18 Ιουνίου 2004.

Labels: 18
15
19